CELEX: 32009R1033
Language: bg
Date: 2009-10-28 00:00:00
Title: Регламент (ЕО) № 1033/2009 на Комисията от 28 октомври 2009 година за изменение за сто и петнадесети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

30.10.2009   
            
            
               BG
            
            
               Официален вестник на Европейския съюз
            
            
               L 283/51
            
         
      РЕГЛАМЕНТ (ЕО) № 1033/2009 НА КОМИСИЯТА
   
   от 28 октомври 2009 година
   за изменение за сто и петнадесети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, първо тире от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент.
            
         
               (2)
            
            
               На 22 октомври 2009 г. Комитетът по санкциите към Съвета за сигурност на Организацията на обединените нации реши да извади четири юридически лица, групи или образувания от списъка на лицата, групите и образуванията, спрямо които следва да се прилага замразяването на средства и икономически ресурси.
            
         
               (3)
            
            
               Следователно приложение I следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   С настоящото приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 октомври 2009 година.
      
         
            За Комисията
         
         Karel KOVANDA
         
         
            Изпълняващ длъжността генерален директор на ГД „Външни отношения“
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В глава „Юридически лица, групи и образования“ се заличават следните образования:
      
                  1.
               
               
                  Bank Al Taqwa Limited (известна още като Al Taqwa Bank) (известна още като Bank Al Taqwa), PO Box N-4877, Nassau, Бахамски острови; c/o Arthur D. Hanna & Company, 10, Deveaux Street, Nassau, Бахамски острови.
               
            
                  2.
               
               
                  Barakaat International, Hallbybacken 15, 70 Spanga, Швеция.
               
            
                  3.
               
               
                  Barakaat International Foundation. Адрес: а) Box 4036, Spånga, Stockholm, Швеция; б) Rinkebytorget 1, 04, Spånga, Швеция.
               
            
                  4.
               
               
                  Nada Management Organisation S.A. (известно също като Al Taqwa Management Organisation S.A.). Адрес: Viale Stefano Franscini 22, CH-6900 Lugano (TI), Швейцария. Допълнителна информация: Ликвидирано и заличено от търговския регистър.